Ο **Πίτερ Μουταρίκα** (Arthur Peter Mutharika, γενν. στις 18 Ιουλίου 1940) είναι δικηγόρος, παιδαγωγός και πολιτικός από το Μαλάουι, ο οποίος υπηρέτησε ως πρόεδρος της χώρας από τις 31 Μαΐου 2014 ως τις 28 Ιουνίου 2020. Νωρίτερα υπηρέτησε ως υπουργός. Είναι αδερφός του αποβιώσαντος προέδρου Μπίνγκου γουά Μουταρίκα.

Έχει εργαστεί στο χώρο της διεθνούς δικαιοσύνης. Ειδικεύτηκε στο διεθνές οικονομικό δίκαιο, στο διεθνές δίκαιο και στο συγκριτικό συνταγματικό δίκαιο. Ανεπίσημα υπηρέτησε ως σύμβουλος του μεγαλύτερου σε ηλικία αδερφού του, Μπίνγκου γουά Μουταρίκα, για θέματα εξωτερικής και εσωτερικής πολιτικής από την αρχή της προεκλογικής του εκστρατείας ως τον θάνατο του Προέδρου το 2012. Έχει επίσης υπηρετήσει ως υπουργός Δικαιοσύνης και αργότερα Παιδείας, Επιστημών και Τεχνολογίας. Από το 2011 ως το 2012 ήταν υπουργός Εξωτερικών και από το αξίωμα αυτό συνετέλεσε στη γεφύρωση των σχέσεων του Μαλάουι με το Ηνωμένο Βασίλειο. Ο Μουταρίκα επανεξελέγη για νέα θητεία στις εκλογές του 2019 με πλειοψηφικό σύστημα, ωστόσο τον Φεβρουάριο του 2020 το Συνταγματικό Δικαστήριο ακύρωσε το αποτέλεσμα και διέταξε τη διεξαγωγή νέων εκλογών με το σύστημα των δύο γύρων.

Πρόεδρος
--------

Εκλογές 2014
------------

Στις γενικές εκλογές του 2014 ήταν υποψήφιος πρόεδρος. Στις 30 Μαΐου ανακοινώθηκε από την εφορευτική επιτροπή ότι νικητής των προεδρικών εκλογών ήταν ο Μουταρίκα με ποσοστό 36,4% των ψήφων έναντι 27,8% για το Λάζαρους Τσακουέρα και την έως τότε πρόεδρο Τζόις Μπάντα στην 3η θέση με ποσοστό 20,2%. Σε ανακοίνωσή της, η πρόεδρος Μπάντα αναγνώρισε το αποτέλεσμα, αν και συνέχισε να περιγράφει την ψηφοφορία ως "νοθεία". Ο Μουταρίκα ορκίστηκε πρόεδρος στις 31 Μαΐου 2014.

### Εκλογές 2019

Στις 21 Μαΐου 2019 ο Μουταρίκα επανεξελέγη πρόεδρος με την υποστήριξη του κόμματος DPP. Οι εκλογές επισκιάστηκαν από καταγγελίες για νοθεία υπέρ του κυβερνώντος κόμματος. Τελικά, λίγες ημέρες μετά τις εκλογές, ο Μουταρίκα ανακηρύχθηκε νικητής με 1.940.709 ψήφους έναντι 1.781.740 για τον πλησιέστερο αντίπαλό του, Δρα Λάζαρους Τσικουέρα. Η ορκωμοσία του Μουταρίκα για νέα πενταετή θητεία έγινε στις 28 Μαΐου 2019.

Στις 3 Φεβρουαρίου 2020 το Συνταγματικό Δικαστήριο του Μαλάουι ανέγνωσαν την αποφασή τους για τις αμφισβητούμενες εκλογές σε περισσότερες από 7 ώρες. Το έγγραφο ήταν 500 σελίδες. Με την απόφασή του, το Συνταγματικό Δικαστήριο ακύρωσε τα αποτελέσματα των εκλογών της 21ης Μαΐου 2019, καθώς κατέληξε στο συμπέρασμα ότι είχε γίνει νοθεία και δεν ήταν ελεύθερες και δίκαιες. Νέες εκλογές αποφασίστηκε να διεξαχθούν σε διάστημα εντός 150 ημερών. Η ακύρωση είναι άνευ προηγουμένου για το Μαλάουι και είναι η δεύτερη φορά που συνέβη κάτι τέτοιο στην Αφρική, μετά την ακύρωση των προεδρικών εκλογών στην Κένυα το 2017.

### Εκλογές 2020

Ο Μουταρίκα ηττήθηκε από τον Λαζάρους Τσακουέρα στις εκλογές του 2020, καθώς συγκέντρωσε γύρω στο 40% των ψήφων. Ο Τσακουέρα ορκίστηκε πρόεδρος στις 28 Ιουνίου 2020.

Τον Αύγουστο του 2021, το Συνταγματικό Δικαστήριο εξετάζει την προσφυγή που υπέβαλε το Προοδευτικό Δημοκρατικό Κόμμα του Πέτερ Μουθάρικα. Ζητά την ακύρωση των προεδρικών εκλογών του 2020, επειδή απαγορεύτηκε σε τέσσερις εκπροσώπους του να συμμετέχουν στην Εκλογική Επιτροπή.

### Προσωπική ζωή

Από τον πρώτο του γάμο έχει δύο κόρες και έναν γιο. Η πρώτη του σύζυγος, η Κριστοφάιν, πέθανε (1991) όταν τα παιδιά ήταν πολύ μικρά. 
Για περισσότερες από 3 δεκαετίες ο Μουταρίκα έμεινε χήρος. Όμως παντρεύτηκε τη βουλευτή Γερτρούδη Μασέκο στις 21 Ιουνίου 2014.

Ο Μουταρίκα είναι μέλος της Πρεσβυτεριανής Εκκλλησίας.

Παραπομπές
----------

1. ↑  «Christophine G. Mutharika International Law Award». Washington University School of Law. Ανακτήθηκε στις 31 Μαΐου 2014.
2. ↑  «Peter finally speaks out on gay rumours». *Malawi Voice*. 2014-04-26. Αρχειοθετήθηκε από το πρωτότυπο στις 2015-06-22.. Ανακτήθηκε στις 30-5-2014.
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 9 Αυγούστου 2009. Ανακτήθηκε στις 31 Μαΐου 2014.
4. 1 2  «Αρχειοθετημένο αντίγραφο» (PDF). Αρχειοθετήθηκε από το πρωτότυπο (PDF) στις 4 Μαρτίου 2016. Ανακτήθηκε στις 31 Μαΐου 2014.
5. ↑
6. ↑  Wanga Gwede, "JB accepts to hand over power to APM: Malawi presidency" Αρχειοθετήθηκε 2014-05-31 στο Wayback Machine. *Nyasa Times*, 30 Μαΐου 2014.
7. ↑  Mutharika Sworn In as Malawi's President Αρχειοθετήθηκε 2014-06-01 στο Wayback Machine. Voice of America, 31 Μαΐου 2014.
8. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 8 Δεκεμβρίου 2019. Ανακτήθηκε στις 29 Ιανουαρίου 2020.
9. ↑  «Malawi court cancels Peter Mutharika election, orders new vote». *The East African*. Αρχειοθετήθηκε από το πρωτότυπο στις 5 Φεβρουαρίου 2020. Ανακτήθηκε στις 5 Φεβρουαρίου 2020.
10. ↑  «Malawi court annuls election in boost for African democracy». *The Hour*. Αρχειοθετήθηκε από το πρωτότυπο στις 5 Φεβρουαρίου 2020. Ανακτήθηκε στις 5 Φεβρουαρίου 2020.
11. ↑  «Lazarus Chakwera sworn in as Malawi president after historic win». bbc.com. 28 Ιουνίου 2020. Ανακτήθηκε στις 28 Ιουνίου 2020.
12. ↑  Muheya, Green (4 Απριλίου 2014). «Peter Mutharika touted cultured character as widower for 30-years». *Nyasa Times*. Αρχειοθετήθηκε από το πρωτότυπο στις 2 Ιουνίου 2014. .
13. ↑  «Christophine G. Mutharika International Law Award». Washington University School of Law.
14. ↑  «Mutharika weds partner in colourful ceremony». Independent Online (South Africa). 21 Ιουνίου 2014.. Ανακτήθηκε στις 21 Ιουνίου 2014.
15. ↑  «Mutharika Shuns National Prayers, Opts For Labourers». *faceofmalawi.com*. 1 Μαΐου 2014. Αρχειοθετήθηκε από το πρωτότυπο στις 31 Μαΐου 2014.

Εξωτερικοί σύνδεσμοι
--------------------

* Κυβέρνηση του Μαλάουι

  


|  |  |  |  |
| --- | --- | --- | --- |
| 

| π • σ • ε
Πρόεδροι του Μαλάουι |
| --- |
|  |
| 
* Χάστινγκς Μπάντα
* Μπακίλι Μουλούζι
* Μπίνγκου γουά Μουταρίκα
* Τζόις Μπάντα
* Πίτερ Μουταρίκα
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 16053292
* LCCN: n79106277
* ISNI: 0000 0000 8201 0616
* GND: 173082882
* SUDOC: 158759869

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Peter Mutharika  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |